kardosdrur/scandi-wiki huggingface dataset:
Regeringen Aleqa Hammond

Regeringen Aleqa Hammond er Grønlands regering fra den 5. april 2013 efter Siumuts sejr ved landstingsvalget 2013 den 12. marts. Den 26. marts offentliggjorde regeringsleder Aleqa Hammond en koalition, bestående af Siumut, Partii Inuit og Atassut. Aleqa Hammond blev samtidig Grønlands første kvindelige landsstyreformand, og udnævnte den 11. april 2013 tidligere folketingsmedlem og pressekoordinator i Siumut; Julie Rademacher, som sin pressechef.. Den 5. november 2013 forlod Partii Inuit koalitionen, og Mette Lynge forlod dermed regeringen. To nye ministre blev udpeget, idet ministeriet blev opdelt i Bolig samt Miljø & Natur. 6. januar 2014 forlod Karl Lyberth regeringen.

Den 1. oktober 2014 valgte partiet Atassut at trække sig fra regeringen, efter flere dages kontroverser med regeringsleder, Aleqa Hammond.

Ministre

Kilder 

Hammond, Aleqa, Regeringen
Jens-Erik Kirkegaard

Jens-Erik Kirkegaard (født 6. april 1975 ) er en grønlandsk politiker og siden 5. april 2013 Erhvervs- og råstofminister. Han blev ved Landstingsvalget i 2013 valgt ind i landstinget for Siumut, men har søgt orlov mens han er medlem af Landsstyret. Han var medlem af Inatsisartut som suppleant fra 2014 til 2018. 

Jens-Erik Kirkegaard er medlem af Demokraatit siden 2019.  

Jens-Erik Kirkegaard studerede fra 2008 til 2011, mangement på Århus Købmandsskole.

Jens-Erik Kirkegaard studerer Erhvervsøkonomi i Ilisimatusarfik, Grønlands Universitet, 2019-2022.

Fodnoter 

Politikere fra Siumut
Medlemmer af Landsstyret
Nordatlantens Brygge

Nordatlantens Brygge er et kulturcenter i Københavns gamle havneområde. Stedet kaldes også Grønlands Handels Plads. Det ligger tæt på Krøyers Plads.

Kulturcenteret drives i samarbejde mellem Danmark, Island, Grønland og Færøerne. I bygningen findes også restauranten Noma, der har 2 stjerner i Michelinguiden.

Torve og pladser i København
Kulturcentre i Danmark
Christianshavn
Erik Lund

Erik Lund er navnet på flere personer:

 Erik Lund (skolemand) (1902-1992) – dansk rektor og historiker
 Erik Lund (journalist) (1939-2016) – dansk journalist og pressehistoriker
 Erik Lund (borgmester) (født 1948) – dansk borgmester
 Erik Lund (professor) (født 1967) – dansk professor

Navnet anvendt i fiktion
 Erik Lund er navnet på en karakter i Min søsters børn-serien. Rollen har været spillet af Axel Strøbye, Peter Gantzler, Peter Mygind og Rasmus Botoft.
Daugbjerg Kirke

Daugbjerg Kirke er kirken i Daugbjerg Sogn i Viborg Kommune; Sognet hører under Viborg Domprovsti (Viborg Stift).

Kirken består af skib og kor, tårn mod vest og våbenhus mod nord. Skib og kor er med bjælkeloft, og er fra romansk tid, bygget af granitkvadre på sokkel med skråkant. Nordmuren er bevaret urørt med dør og flere vinduer; det øvrige er omsat.
I skibets sydmur er indsat en kvader med en stående løve. Det senere tilføjede tårn er af kvadrer fra vestgavlen og munkesten i munkeforbandt, Våbenhuset af af samme materiale og fra samme tid. Tårnrummet, der har rundbue ind til skibet, er hvælvet. Altertavlen og prædikestol fra renæssancestil; Romansk døbefont af granit med løvefigurer
og planteslyngninger.

Eksterne kilder og henvisninger 

 
 Daugbjerg Kirke  hos KortTilKirken.dk

Kirker i Viborg Kommune
Kirker i Viborg Stift
Kirker i Viborg Amt
PV-diagram

Et pV-diagram er et todimensionelt koordinatsystem, hvor et stofs fysiske tilstand kan plottes. Ud ad førsteaksen er volumenet (V), mens der ud ad andenaksen er trykket (p). Da man i termodynamikken beskæftiger sig med bl.a. ændringer i tryk og volumen, bliver pV-diagrammer ofte brugt til at anskueliggøre termodynamiske kredsprocesser såsom varmekraftmaskiner.

Termodynamiske kredsprocesser
Diagrammer
Dommerby Kirke

Dommerby Kirke ligger i Dommerby Sogn der er et sogn i Skive Provsti (Viborg Stift). Sognet ligger i Skive Kommune.

Kirken består af skib og kor med apsis fra senromansk tid, og et senere tilbygget våbenhus mod nord. Kirken er opført af mursten med fladt loft, apsis har halvkuppelhvælv.
Den runde korbue er vistnok oprindelig. Kirken , især sydsiden, blev restaureret i 1880.
Altertavlen er fra 1858 med et maleri. Der er prædikestol fra 1751, og døbefont af granit.

Eksterne kilder og henvisninger 

 
 Dommerby Kirke  på KortTilKirken.dk

Kirker i Skive Kommune
Kirker i Viborg Stift
Kirker i Viborg Amt
Willem van de Velde den yngre

Willem van de Velde den yngre (født 18. december 1633 i Amsterdam, død 6. april 1707 Greenwich) var en hollandsk marinemaler.

Willem van de Velde gik så godt i lære hos faren, at der kan være tvivl om fars og søns produktion. Imidlertid nød Willem van de Velde den yngre også i høj grad godt af den betydelige Simon de Vliegers vejledning. Også han kom til London i 1673 og blev i 1677 hofmaler hos den engelske konge og bragte hollandsk marinekunst til et kunstnerisk højt stade. Berømt ved malerisk skønhed er hans Kanonskuddet i Amsterdams Rijksmuseum, der ejer en snes værker af ham, og adskillige søstykker i England i Londons National Gallery ca. 14 billeder; uovertræffelig er han i gengivelsen af rolig sø; Statens Museum for Kunst ejer to, Nationalmuseet i Stockholm tre billeder af ham; i Berlins Kaiser-Friedrich-Museum Salutskud fra 1660; på den hollandske udstilling i København 1922 sås Amsterdam Yacht på floden Y og andre.

Kilde 

Malere fra Nederlandene
Marinemalere
Personer fra Amsterdam
Hofmalere
Folkeafstemningen om alkoholforbud i Grønland 1978

Folkeafstemningen om alkoholforbud 1978 var en grønlandsk folkeafstemning, der skulle afgøre hvorvidt der skulle indføres et alkoholforbud eller en rationering af alkohol. Valget var en todelt afstemning, hvor befolkningen skulle tage stilling til de to spørgsmål. 55 % af vælgerne stemte imod forbuddet, mens rationeringsforslaget blev godkendt med 58 % af stemmerne.

Resultat 
Er du tilhænger af et totalt alkoholforbud?

Hvis der ikke indføres et totalt forbud, er du så tilhænger af rationering?

Eftervirkninger 
Efter folkeafstemningen, blev rationering indført i august 1979. Voksne over 18 år fik begrænset det tilladte forbrug til 72 "point" per måned. Her svarer én 33 cl. øl ét point. Ydermere blev det forbudt at udføre hjemmebrænding.

Pointsystemet førte til intern handel mellem befolkningen, hvor point kunne sælges på den sorte børs for op til 25 kr., hvor en alm. øl kun kostede 5 kr. Forbruget faldt dog fra 18,7 l/pers. til 13,8 l/pers. i 1980. Efter af rationeringen blev skrottet i 1982 steg alkoholforbruget til 22 l/pers.

Referencer 

Folkeafstemninger om alkoholpolitik
Alkoholforbud i Grønland 1978
Alkoholforbud i Grønland 1978
Erik Lund (skolemand)

Erik Lund (11. januar 1902 i Korsør – 8. januar 1992) var en dansk rektor og historiker, far til Nils-Ole Lund.

Uddannelse og karriere 
Han var søn af læge Sigurd Anton Melbye Lund (1874-1918) og Ingeborg født Schaumburg-Müller (1876-1936). Lund blev student fra Sorø Akademi 1919, cand. mag. i historie, engelsk og tysk 1927 og fik samme år ansættelse som lærer ved Ribe Katedralskole, blev her adjunkt 1928, lektor 1944 og blev samme år rektor for Fredericia Gymnasium, hvilket han var til 1971. Han var desuden leder af Fredericia Aftenhøjskole 1944-54. Lund modtog et stipendium fra den amerikanske stat og studerede 1952 historieundervisningen ved en række amerikanske universiteter og colleges. Derudover var han på studierejser i Grækenland 1954, 1955 og 1960, i Jugoslavien 1959 og i Tyrkiet 1969.

Politik og modstandsarbejde 
Erik Lund var også politisk engageret; var formand for Dansk Fredsforenings Ribekreds 1937-44 og for Foreningen Nordens Ribeafdeling 1942-44 og leder af Foreningen Nordens lokalafdeling i Fredericia 1953-54.

Lund var leder af modstandsorganisationen Ringen for Ribekredsen 1942-44. I denne egenskab var han med til at beskytte Johannes Jensen og andre medlemmer af Lebeck-gruppen.

Tillidshverv og hæder 
Lund var desuden 1965-72 censor ved embedseksamen i historie ved universiteterne og ved Aarhus Universitet også i idéhistorie 1969-73. Han var formand for de kommunale gymnasiers rektorforening 1960-66. Han blev Ridder af Dannebrogordenen 1955 og Ridder af 1. grad 1966. 1981 blev han æresdoktor ved Odense Universitet for hans "omfattende og væsentlige historiske forfatterskab".

Lund blev gift 21. juni 1926 i København (borgerlig vielse) med cand. mag., adjunkt Oda Helene Nielsen (8. februar 1902 i Høsterkøb - 14. september 1988), datter af skomagermester Jens Kristian Julius Nielsen (1866-1946) og Marie Lovise Kristine Frederiksen (1877-1961).

Forfatterskab 
 Oversigt over historisk Stof. 1941.
 Verdenshistorie, 1948 (1 bind), 2. udgave (2 bind) 1958-59, senere udvidet med flere bind (5. udgave 1972, 6. udgave 1979).
 Fredericia 1650-1950. 1950
 De sidste 60 år, 1959.
 (sammen med Mogens Pihl og Johannes Sløk): De europæiske ideers historie, 1962 (oversat til engelsk, norsk og svensk, på engelsk også som lydbog for blinde)
Han var medredaktør af og medarbejder ved Den nye Salmonsen og medarbejder ved bl.a. Salmonsen Leksikon Tidsskrift og Atlas over Danmark

Kilder 
 
 Kraks Blå Bog 1974

Eksterne henvisninger 
 

Personer i Dansk Biografisk Leksikon
Personer i Kraks Blå Bog (afdøde)
Skolefolk fra Danmark
Historikere fra Danmark
Medlemmer af Ringen
Personer fra Korsør
Riddere af 1. grad af Dannebrog
Danskere i 1900-tallet
Faglitterære forfattere fra Danmark
Pacifister fra Danmark
Æresdoktorer ved Odense Universitet
Hong Kong Exchanges and Clearing

Hong Kong Exchanges and Clearing Limited (() også 香港交易所 eller 港交所; forkortet HKEx; ) er en børsvirksomhed fra Hongkong. Koncernen fungerer som holdingselskab for Stock Exchange of Hong Kong Limited (SEHK), Hong Kong Futures Exchange Limited (HKFE) og Hong Kong Securities Clearing Company Limited. Med børsnoterede værdier på datterselskabernes børser på over 2.124 mia. US $ pr. 12 juli 2007 var HKEx rangeret som verdens femte største børsvirksomhed på daværende tidspunkt. I 2011 var den rangeret som nr. 6.

Historie 
Børsens historie begyndte i slutningen af 1800-tallet med det første etablissement i 1891, til tords for dette har uformel børshandel fundet sted i Hongkong siden 1861.  Børsen har hovedsageligt været Hongkongs hovedbørs, bortset fra sameksistensen med forskellige andre børser på forskellige tidspunkter.  Efter en serie fusioner og overtagelser fortsatte HKSE som den primære. Fra 1947 til 1969 monopoliserede børsen markedet.  

HKEx blev etableret 6. marts 2000 ved en sammenlægning af koncernens tre primære selskaber. Koncernen selv er børsnoteret på sin egen børs HKEX.

Hongkong-styret er den største enkelt aktionær i HKEx og har retten til at udpege seks af tretten bestyrelsesmedlemmer.

15. juni 2012 opkøbte Hongkong Exchange and Clearing den 135 år gamle London-virksomhed London Metal Exchange for 2,14 mia. US $.

I september 2007 øgede styret i Hongkong sin ejerandel fra 4,41 % til 5,88 %.

Kilder

Eksterne henvisninger 
 Hong Kong Exchanges and Clearing Limited

Børser
Virksomheder fra Hongkong
Etableret i 2000
Finansielle servicevirksomheder fra Kina
Feldingbjerg Kirke

Feldingbjerg Kirke ligger i Stoholm Sogn der ind til 2007 hed Feldingbjerg Sogn, og er et sogn i Viborg Domprovsti (Viborg Stift). Sognet ligger i Viborg Kommune

Kirken består af skib og kor, tårn mod vest og våbenhus mod nord. Skib og kor er fra romansk tid af granitkvadre på sokkel med skråkant; Våbenhuset er nyere. Nordmuren og korets østgavl er urørte, med de oprindelige vinduer; de øvrige mure og
norddøren er omsatte. Tårnet er af kvadre fra vestgavlen og munkesten. Det hvælvede Tårnrum har rundbue ind til skibet, mens kirken i øvrigt har fladt loft. Altertavle er i sen renæssancestil, og der er blystager med Johan Anreps og Fru Tale
Kaas navn og våben, fra 1630. Der er en romansk døbefont af granit, prædikestol i
renæssancestil fra 1640 og en klokke fra 1513. En begravelse under koret blev lukket 1863,
og omtrent 20 kister blev genbegravet på kirkegården.

Eksterne kilder og henvisninger 

 
 Feldingbjerg Kirke  hos KortTilKirken.dk

Kirker i Viborg Kommune
Kirker i Viborg Stift
Kirker i Viborg Amt
Einar Lund

Einar Carl Otto Lauritz Lund (12. september 1902 i København – 16. januar 1982) var en dansk officer.

Han var søn af artillerikaptajn, direktør Carl Lund (død 1965) og hustru Anna født Selchau-Hansen (død 1926), blev student fra Gammel Hellerup Gymnasium 1921, premierløjtnant i artilleriet 1925, var tjenstgørende ved Københavns Søbefæstning 1925-26, ved 3. artilleriafdeling 1926-29 og tog afgangseksamen fra Hærens Officersskoles våbentekniske kursus 1932. Einar Lund var ansat ved Hærens Laboratorium og Ammunitionsarsenal 1932-49, leder af  Artilleriammunitionsgruppen 1936-49, blev kaptajnløjtnant 1934, kaptajn 1937 og våbeningeniør i Hærens Tekniske Korps 1942. Under Besættelsen flygtede han 1943 til Sverige, hvor han blev civilingeniør ved det svenske flygvapens materielsektion 1943-44 og var tilforordnet den svenske sprängämneinspektion 1943-44. Han var dernæst chef for materielsektionen ved Den Danske Brigade 1944-45. 

Efter krigen blev han ansat ved Hærens Tekniske Korps' konstruktionsafdeling, blev oberstløjtnant og leder af skytskontoret 1949, chef for beholdningsafdelingen 1950-59, oberst i Forsvarets Krigsmaterielforvaltning 1951, generalmajor og generaltøjmester sammesteds 1959, chef for Forsvarets Krigsmaterielforvaltning 1959-62, chef for Hærens Tekniske Korps 1962-67 og fik afsked 1967.

Han var på tjenesterejser i Europa og USA for at forhandle om og kontrollere våben- og ammunitionsleverancer samt studere våben- og ammunitionsfremstilling m. v.

Einar Lund var Kommandør af 1. grad af Dannebrogordenen og dekoreret med Sværdordenen, bar Medaljen for Ædel Dåd og Hæderstegnet for god tjeneste ved Hæren. Han blev medlem af Dansk Ingeniørforening 1932, medlem af bestyrelsen for Artilleriofficersforeningen 1941-45, medorganisator af og lærer ved Hærens Sprængningstjeneste 1941-43, lærer ved våbenteknisk kursus på Hærens Officersskole 1946-51, ved Forsvarsakademiet 1951-53, censor ved Forsvarsakademiet i skytskonstruktion, ammunitionskonstruktion, eksplosivstoflære og fysik 1953-67, medlem af Hærens og Søværnets krudt-og gaskommission 1949-52, af Forsvarets E1953-67, formand 1958-67 og medlem af Forsvarets fabriksstyrelse 1952-54, formand for styrelsen af Oberst T.V. Hegelund's legat for officersdøtre og officersenker 1965, æresøverste i De danske Forsvarsbrødre 1968 og medlem af bestyrelsen for Redningsmedailleselskabet fra 1970. Han modtog L. Klubiens Mindelegat 1948 for fremragende, modig og fortjenstfuld handling under luftbombardement. 

Han forfattede lærebøger om sprængstoffer, sprængningsteknik og bombemateriel samt kroniker og artikler om militærtekniske emner.

Einar Lund blev gift 2. april 1927 med skoleleder Inger Busse (5. marts 1905 på Frederiksberg - ?), datter af læge Rudolf Busse (død 1904) og hustru, skolebestyrerinde Kirsten Busse født Lund (død i960).

Kilder 
 Kraks Blå Bog 1974

Eksterne henvisninger 
 

Personer i Kraks Blå Bog (afdøde)
Generalmajorer fra Danmark
Kommandører af 1. grad af Dannebrog
Den Danske Brigade
Danskere i 1900-tallet
Personer fra København
Artilleriofficerer fra Danmark
Ingeniører fra Danmark
Studenter fra Gammel Hellerup Gymnasium
Hvasser

Hvasser eller Vasser er en ø og en by i kommunen Tjøme i Vestfold og Telemark fylke i Norge. Øen Hvasser er den næststørste ø i kommunen, og ligger på vestsiden af Oslofjorden, 25 km syd for Tønsberg. Den har et areal på 3,6 km², og folketallet var  i 2004 var 490.

Historie
Navnet Hvasser kommer af ordet «hvass», altså skarp, efter nogle spidse klipper på øen.  Hvasser blev tidligere også kaldt Vasserland. 

I 1910 var der 118 bolighuse og 486 indbyggere på Hvasser.

Friluftsliv, sommergæster, kunst og kultur
Hvasser har en unik kontakt med skærgården og havet. Der er flere fine badestrande og turområder, bl.a. Lilleskagen nord på øen samt Fynsletta, Jørestrand, Sønstegård og Sydstranda mod syd. Øen er et populært feriested om sommeren og har en mængde private sommerhuse og hytter. Der er også flere pensionater og en lejrskole. I Sandøsund er der et  kystmuseum med bl.a. præsentation af lodsvirksomheden på stedet. I Sandøsund finder man også Galleri Gudem som åbnede i 2001, med  samtidskunst og kunsthåndværk.

Øen  har egen skole og børnehave; Hvasser kirke er fra 1902.

Erhvervsliv
På Hvasser er det stedet Sandøsund eller Krukehavn (som der står på kortet) som er centrum. Der er der butikker, cafèer, galleri, restauranter og fiskemodtagelse  med udsalg af fiskeriprodukter. Her ligger også lodsstationen for Ydre Oslofjord. Det var lods Severin Evensen fra Tjøme som havde den ærefulde opgave at lodse kong Haakon 7. til Oslo da han kom til Norge i 1905. Skulpturen Brottet af Hvasser-kunstneren Ståle Kalvik blev afsløret i Sandøsund i 2005 til minde om lodsbåden Gaa Paa som forliste ud for Hvasser i 1913.

Kendte personer med Hvasser-tilknytning
Julius Pedersen Grepan, lods fra Hvasser og model for Christian Krohgs maleri Hardt læ! fra 1882
Severin Evensen, losen som førte Kong Haakon til Norge
Grete Faremo (f. 1955), tidligere justisminister med hytte på Hvasser
Sverre Fehn (f. 1924), arkitekt med hytte på Hvasser
Arne Nordheim (1931–2010), komponist med hus på Hvasser

Eksterne kilder og henvisninger

Hvasser i dag
 Lokal præsentation af Hvasser 
 Galleri Gudem,Sandøsund – Hvasser

Historie mm
 Om historisk kystkultur i Vestfold
 Galleri NORs fotografier fra Hvasser 1911-1915

Øer i Vestfold og Telemark
Tjøme
Railjet

Railjet er et højhastighedstog fra Østrigs Statsbaner (ÖBB). Togene sattes i drift ved køreplansskiftet 2008/2009, og den maksimale hastighed er 230 km/t. Railjet er ÖBB's mest eksklusive togsystem. Foruden Østrig betjener det også en række nabolande.

Historie 
I stedet for elektriske togsæt som fx det tyske ICE eller de franske TGV og AGV valgte ÖBB en togtype med syv fast sammenkoblede vogne hhv. trukket og skubbet af et ellokomotiv. Princippet er det samme som DSBs to prototypelyntog fra 1980'erne, der dog aldrig sattes i serieproduktion.

Generelt 
Railjet fremføres af ÖBB's kraftige Taurus-ellokomotiv litra 1116 - også betegnet Eurosprinter fra Siemens. I 2006 slog et lokomotiv af den meget lignende type 1216 verdensrekord for lokomotiver, da det i test nåede en topfart på 357 km/t.

Rutenet 

Railjet kører mellem Wien, Salzburg, Innsbruck, Bregenz, Graz, Villach og Lienz i Østrig. Det kører endvidere i fire af Østrigs nabolande: Zürich i Schweiz, München, Stuttgart og Frankfurt i Tyskland, Budapest i Ungarn og Prag i Tjekkiet.

Galleri

Referencer

Eksterne henvisninger 

 ÖBBs hjemmeside

Højhastighedstog
Jernbanetransport i Østrig
Siemens Rail Systems
Sydafrika ved sommer-OL 2012

Sydafrika deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne

Lande ved sommer-OL 2012
2012
Jamaica ved sommer-OL 2012

Jamaica deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne 

* - Heats only; ** - Finals only;

Lande ved sommer-OL 2012
2012
Royal Liver Building

Royal Liver Building (udtale: ) er en Grade I listed building i Liverpool i England. Den er beliggende ved Pier Head, og er sammen med nabobygningen Cunard Building samt Port of Liverpool Building én af Liverpools Tre Gratier, der står langs byens havnefront. Det udgør også en del af Liverpools UNESCO-udpegede verdensarv Maritime Mercantile City.

Bygningen er opført specifikt for Royal Liver Assurance-gruppen, der blev etableret i 1850 i Liverpool for at yde lokale assistance i forbindelse med tab af pårørende med lønindkomst. Bygningen stod færdig i 1911, er 90 meter høj, og var den første i verden opført i jernbeton. Den var den højeste bygning i Europa fra færdiggørelsen til 1934, og den højeste i Storbritannien frem til 1961. Royal Liver Building ligger i dag på en delt fjerdeplads over de højeste konstruktioner i Liverpool, og er dermed nu overgået i højden af West Tower, Radio City Tower og Liverpool Cathedral.

I dag er Royal Liver Building en af de mest genkendelige vartegn i Liverpool, og er hjem for de to sagnomspundne Liver Birds der våger over byen og havet. Legenden fortæller, at skulle disse to fugle flyve bort, da ophører byen med at eksistere.

Eksterne henvisninger 

Liverpool
Etableret i 1911
Vesthimmerlands Avis

Vesthimmerlands Avis er en ugeavis, der udsendes fra Aalestrup i den sydlige del af Vesthimmerlands Kommune. Avisen blev første gang udsendt i oktober 1907 med bogtrykker H. Petersen som udgiver og redaktør. Målet var at udgive et lokalt dagblad, hvilket dog ikke blev til noget. I stedet er Vesthimmerlands Avis lige siden udsendt som ugeavis med skiftende udgivere. I 2004 blev avisen solgt til redaktør Thorkil Christensen, som har produktudviklet Vesthimmerlands Avis og desuden driver bogtrykkeri m.m. i udgiverselskabet Himmerlands Tryk A/S i Aalestrup.

Eksterne henvisninger 
 Avisens hjemmeside

Ugeaviser fra Danmark
Etableret i 1907
Aalestrup
DeForest Kelley

Jackson DeForest Kelley (20. januar 1920 - 11. juni 1999) var en amerikansk skuespiller; Han var nok bedst kendt fra Star Trek, som Leonard McCoy.

Udvalgt filmografi

Film 
 Warlock - den lovløse by (1959)
 Star Trek (1979)
 Star Trek II - Khans hævn (1982)
 Star Trek III - Jagten på Spock (1984)
 Star Trek IV - Rejsen tilbage til Jorden (1986)
 Star Trek V: The Final Frontier (1989)
 Star Trek VI: The Undiscovered Country (1991)

Tv-serier 
 Star Trek: The Original Series (1966-1969)
 Silent Service (1957)

Referencer

Eksterne links 
 

 

Skuespillere fra USA
Star Trek-skuespillere
Bitter bakkestjerne

Bitter bakkestjerne (Erigeron acris) er en opretvoksende, to- eller flerårig, urteagtig plante med grålige blomster. Den er typisk for de mest tørre, næringsfattige og lysåbne voksesteder. I Danmark er den ret almindelig.

Kendetegn 
Bitter bakkestjerne er en toårig eller flerårig, urteagtig plante med en stiv, opret vækst. Stænglen er oftest brun eller rødlig (især på lyssiden) og tæt behåret. På den yderste del dannes der flere forgreninger. Bladene er dels grundstillede og dels spredtstillede på stænglen. 

De grundstillede blade er lancetformede til omvendt ægformede med hel eller spredt tandet rand. Stængelbladene er linje- til lancetformede, ligeledes med hel eller spredt tandet rand. Begge bladtyper er behårede eller i hvert fald randhårede med en gråligt græsgrøn overside og en lyst grågrøn underside. Blomstringen foregår i juli-august, hvor man finder blomsterne samlet i endestillede kurve. Randkronerne er lysviolette, mens de få skivekroner er hvidgule med en rød spids. Frugterne er nødder med en håragtig fnok.

Rodsystemet består dels af en lodret, forveddet jordstængel og dels af en spinkel, men dybtgående pælerod og nogle få, forgrenede siderødder. 

Bitter bakkestjerne når en højde på 0,50 m og en bredde på 0,25 m. Den årlige tilvækst er 50 x 25 cm.

Udbredelse 

Bitter bakkestjerne har sin naturlige udbredelse i Nordafrika, Mellemøsten, Kaukasus, Centralasien, Sibirien, russisk fjernøsten, Nordamerika og det meste af Europa. I Danmark er den ret almindelig. Arten foretrækker lysåbne voksesteder med en kalkrig og tør, veldrænet og næringsfattig jord, og derfor ses den herhjemme på sandede marker, skrænter, overdrev og klitter. 

Nordøst for vejen mellem Resenbro og Gødvad ved Silkeborg findes et tørt overdrev. Her vokser arten sammen med bl.a. blåhat, blåmunke, draphavre, engelskgræs, alm. hvene, kattefod, alm. kællingetand, fløjlsgræs, gul rundbælg, gul snerre, harekløver, hedelyng, håret høgeurt, katteskæg, liden fugleklo, liden klokke, markbynke, markfrytle og rød svingel

Note 

Ukrudtsplanter
Tørketålende planter
Kalkbundsplanter